open-index/open-wikipedia-markdown huggingface dataset:
शंकर रामचन्द्र

**शंकर रामचंद्र** या **मामाराव दांते** (२८ सितंबर, १८९८-), ने पुणे से १९२० में कला स्नातक किया। १९२०-१९२३ तक लोक-संग्रह समाचार पत्र के संपादकीय विभाग में कार्यरत रहे। १९२३ के बाद इन्होंने देवनागरी लिपि के अक्षरों के मुद्रण एवं टंकण पर शोध किया और देवनागरी लिपि का मोनो-टाइप पर मुद्रण संभव हुआ। १९२४-१९३० तक पुणे हिन्दू महासभा के सचिव रहे थे। इस दौरान शुद्धि कार्यक्रम किए थे। १९२८ में दंगा प्रभावित महाद का सर्वेक्षण किया। १९३८ में इन्होंने निज़ाम के शासन में हिन्दुओं की स्थिति का सर्वेक्षण किया तथा सरकार को अवगत कराया। ये १९४०-१९४५ तक महाराष्ट्र हिन्दू महासभा के सचिव रहे थे। १९३८ में भागनगर (हैदराबाद) के अहिंसक प्रतिरोध के बाद १९३९ में इन्हें कारावास भोगना पड़ा। १९५० में ये अखिल भारतीय हिन्दू महासभा के सचिव निर्वाचित हुए। बाद में १९७५ में उपाध्यक्ष भी बने। इन्होंने चित्तराव शास्त्री के ऋगवेद के मराठी अनुवाद, मेट्स बुक ऑन द प्लाइट ऑफ अनटचेबल्स, बलशास्त्री हरिदास के पुणे में दिए व्याख्यानों व सावरकर के कार्यों का प्रकाशन भी किया। ये १९४०-५५ तक काल- समाचारपत्र के संपादक भी रहे। १९६७ में इन्होंने काल-साप्ताहिक निकाला।
 
गणपत महादेव नलदाड़े (१० फरवरी-) इनका जन्म पुणे में हुआ। आरंभ में इन्होंने अपने पिता के तंबाकू के व्यापार में सहओग किया। १९२२ में मुद्रणालय खोला। १९२५-३२ तक संग्राम-साप्ताहिक पत्र का प्रकाशन किया। १९२८-५४ तक पुणे नगर निगम के अध्यक्ष भी रहे। १९४२ में ये पुणे शहर के महापौर भी चुने गए थे। १९६४ में ये मुंबई विधान परिषद के सदस्य चुने गए। मर्चेन्ट्स कोऑपरेटिव बैंक के अध्यक्ष रहे थे। गांधी हत्याकाण्ड के दंगों के दौरान इनकी प्रिंटिंग प्रेस जला दी गई। १९४८ एवं १९५० में ये ४-४ महीनों के लिए जेल भी गए। १९७५ में पुणे में आयोजित हिन्दू महासभा सत्र की स्वागत समिति के अध्यक्ष भी रहे थे। 

## बाहरी सूत्र
* सावरकर के साथी – सावरकर के जालस्थल पर।

श्रेणी:भारतीय स्वतंत्रता सेनानी
श्रेणी:हिन्दू महासभा
नरसिंह चिंतामण केलकर

**नरसिंहन चिंतामण केळकर** या **तात्यासाहेब केलकर** (२४ अगस्त, १८७२- १४ अक्तूबर, १९४७) एक उल्लेखानीय साहित्यकार थे जिन्हें 'साहित्य-सम्राट' की उपाधि से अलंकृत किया गया था। ये केसरी-महारत्त समाचार-पत्र के ४१ वर्षों तक संपादक रहे थे। इसके साथ ही ये केसरी न्यास के न्यासी (ट्रस्टी) भी थे।

इन्होंने कला स्नातक व विधि स्नातक किया था। बाद में इन्होंने सतारा में वकालत की। इनको बालगंगाधर तिलक द्वारा १८६९ में मुंबई बुलाया गया था। १९१६ में इन्होंने तिलक के साठवें जन्मदिवस के आयोजन के लिए सक्रिय भाग लिया, व एक लाख रुपए का चंदा जमा किया। १९२० में तिलक की मृत्यु उपरांत कांग्रेस में तिलक समर्थकों के अग्रणी रहे। ये १९२४-१९२९ तक वाइसरॉय परिषद के सदस्य भी रहे थे। ये अखिल भारतीय हिन्दू महासभा के दो बार अध्यक्ष निर्वाचित हुए (१९२८-जबलपुर सत्र एवं १९३२-दिल्ली सत्र)।

## परिचय
नरसिंह चिंतामणि केलकर का जन्म मिरज (महाराष्ट्र) में हुआ था। हाईस्कूल और कालेज में उन्होने अंग्रेजी एवं संस्कृत साहित्य का विशेष अध्ययन किया और उनकी साहित्यिक प्रतिभा पल्लवित हुई। बी० ए०, एल-एल० बी० होने के पश्चात्‌ वे लोकमान्य तिलक के अंग्रेजी समाचार पत्र मराठा के संपादक हुए। इस प्रकार सन्‌ 1947 तक वे मराठा, केसरी तथा सह्याद्रि (मासिकपत्र) जैसे लोकप्रिय एवं प्रौढ़ समाचारपत्रों के संपादक रहे।

वे न केवल व्यवसायी संपादक वरन्‌ सव्यसाची साहित्यिक भी थे। संपादन करते हुए उन्होंने मालाकार चिपलूणकर की प्रौढ़ निबंधशैली का उत्कर्ष किया। इन्होंने निबंध, जीवनी, नाटक, इतिहास, साहित्यशास्त्र, उपन्यास, विनोद, यात्रावर्णन आदि अनेक साहित्यरूपों में अपनी प्रौढ़ कृतियों द्वारा अच्छा योग दिया। इनकी निबंधरचना इतनी विविध, विपुल और कलापूर्ण है कि मराठी में कदाचित्‌ ही किसी एक व्यक्ति ने इनकी टक्कर का निबंधप्रणयन किया हो। इनकी निबंधरचना लगभग पाँच हजार पृष्ठों की है।

'गैरीबाल्डी चरित्र', 'आयरिश देशभक्तों के चरित्र', 'लोकमान्य तिलक का त्रिखंडात्मक बृहत्‌ चरित्र' (लगभग तीन हजार पृष्ठों का) और आत्मकथा (लगभग आठ सौ पृष्ठों की) की रचना कर इन्होंने चरित्रसाहित्य को खूब संपन्न किया। इनका ऐतिहासिक संशोधनयुक्त 'मराठे व इंग्रज' ग्रंथ पठनीय और संग्रहणीय है। वैसे ही 'सुभाषित और विनोद' नामक प्रौढ़ ग्रंथ का प्रणयान कर इन्होंने हास्य रस का शास्त्रीय शैली से प्रतिपादन किया है।

केलकर सफल समीक्षक भी थे। इन्होंने लगभग सौ भिन्न प्रकार के ग्रंथों के मार्मिक परिचय लिखे और बीसों ग्रंथों की उद्बोधक समालोचनाएँ कीं। वे मराठी के दूसरे साहित्यसम्राट कहे जाते हैं। अपने सामर्थ्य के अनुसार इन्होंने देश सेवा में भी योग दिया। 1947 ई. में इनका निधन हुआ।

## रचित पुस्तकें
* अमात्य माधव (नाटक)
* आयर्लंदचा इतिहास
* कृष्णार्जुनयुद्ध (नाटक) 
* कोकणचा पोर (उपन्यास)
* ग्यारीबाल्डीचे चरित्र
* चंद्रगुप्त (नाटक)
* तोतयाचे बंड (नाटक)
* नवरदेवाची जोडगोळी  (नाटक?)
* बलिदान (उपन्यास)
* भारतीय तत्त्वज्ञान (वैचारिक)
* मराठे आणि इंग्रज (ऐतिहासिक)
* लोकमान्यांचे चरित्र (२ खण्ड) -चरित्रलेखन
* वीर विडंबन (नाटक)
* संत भानुदास (नाटक)
* समग्र केळकर वाङ्मय- खंड १ से १२ (१९३८) 
* सरोजिनी (नाटक)
* सुभाषित आणि विनोद
* हास्य विनोद मीमांसा (ललित)
* ज्ञानेश्वरी सर्वस्व

## बाहरी कड़ियाँ
* सावरकर के साथी – सावरकर के जालस्थल पर।

श्रेणी:भारतीय स्वतंत्रता सेनानी
महामहोपाध्याय सिद्धेश्वर शास्त्री चित्तराव

**महामहोपाध्याय सिद्धेश्वर शास्त्री चित्तराव** संस्कृत के एक महान विद्वान थे। उन्हें **महामहोपाध्याय** एवं **विद्यानिधि** की उपाधि से अलंकृत किया गया था। उन्होंने धार्मिक विषयों पर बहुत ग्रंथ संपदा लिखी थी। उन्होंने श्रीधर व्यंकटेश केतकर के विश्वकोष – 'ज्ञानकोष' के लिए अपने प्रभुत्व स्थापित विषयों में सम्पादन कार्य किये। १९२६-१९२७ में इन्होंने सर्वप्रथम ऋगवेद संहिता का मराठी अनुवाद निकाला। इन्होंने शुद्धि के लिए संस्कार बनाए। साथ ही इस काम के लिए एक मराठी मुखबन्ध भी लिखा। इन्होंने महाराष्ट्र में शुद्धि आन्दोलन के लिए प्रोत्साहन कार्य किए। १९२४-१९३३ तक ये पुणे शहर हिन्दू सभा के अध्यक्ष रहे। बाद में इन्होंने भारतीय चरित्रकोष मंडल की स्थापना की जिसके द्वारा इन्होंने प्राचीन एवं आधुनिक व्यक्तित्वों की आत्मकथाएं तैयार कीं। पुणे में आई बाढ़ के दौरान अमृतेश्वर मंदिर के शिखर पर चढ़ कर अपनी जीवन रक्षा की। 

## बाहरी कड़ियाँ
* सावरकर के साथी – सावरकर के जालस्थल पर।

श्रेणी:भारतीय स्वतंत्रता सेनानी
श्रेणी:हिन्दू महासभा
विलिस टावर

**विलिस टॉवर** (पूर्व नामः सीयर्स टॉवर) संयुक्त राज्य अमरीका के शिकागो इलिनोइस शहर में स्थित एक गगनचुंबी इमारत है। इस इमारत के निर्माण के लिए अगस्त 1970 में सीयर्स, रोईबुक एण्ड कंपनी को नियुक्त किया गया। इस भवन का निर्माण कार्य 1974 में पूर्ण हुआ। यह टॉवर उत्तरी अमरीका की सबसे ऊंची इमारत होने के साथ-साथ 1974 से 1996 के बीच से दुनिया की सबसे ऊंची इमारत थी। इस 108 मंजिली इमारत की ऊंचाई आधार से लेकर छत तक 442 मीटर (1451 फुट) है।

thumb|left|175px|दुनिया के गगनचुंबी इमारतों की तुलना
इस टॉवर के निर्माण से पहले विश्व व्यापार केंद्र दुनिया की सबसे ऊंची थी। 1996 में कुआलालम्पुर, मलेशिया में स्थित पेट्रोनास ट्विन टावर्स दुनिया की सबसे ऊंची इमारत बन गई। इमारत के शिखर पर लगे दो टेलीविजन एंटीना की बदौलत शियर्स टॉवर अभी भी जमीन से लेकर शिखर तक दुनिया की सबसे ऊंची इमारत है। जमीन से लेकर एंटीना तक की ऊंचाई 527 मीटर (1730 फुट) है।

खबर के अनुसार, इंश्योरेंस सेवाओं के लिए जाने जानी वाली लंदन की कंपनी विलिस ग्रुप ने वर्ष 2009 के शुरू में टावर के नामकरण का अधिकार सीयर्स प्रबंधन से जीत लिया था। टावर की मुख्य किराएदार सीयर्स रोइब्यूक एंड कंपनी थी, जो वर्ष 1992 में यहां से चली गई थी। वर्तमान में इस इमारत का मालिकाना हक अमेरिकन लैंडमार्क प्रापर्टीज ऑफ स्कोकी के पास है। विलिस ग्रुप की योजना यहां 50 मंजिली होटल खोलने की है।

## फोटो गैलरी

File:KM 6167 sears tower august 2007 D.jpg
File:Chicago Sears Tower.jpg
File:KM 5939 sears tower august 2007 B.jpg
File:Sears_Tower_in_Chicago_Illinois.jpg
File:Chicago buildings 01.jpg
File:SearsTower.jpg


## अन्य जालपृष्ठ

* आधिकारिक वेबसाइट
* सीयर्स टॉवर स्काईडेक वेबसाइट
* इम्पोरिस.काम - सीयर्स टॉवर
* स्काईस्क्रेपरपेज.काम - सीयर्स टॉवर

श्रेणी:सर्वोच्च गगनचुम्बी
श्रेणी:१०० या अधिक तलों वाली इमारतें
श्रेणी:४०० मीटर या अधिक वाली इमारतें
श्रेणी:शिकागो की गगनचुम्बी इमारतें
उत्तर अमेरिका का इतिहास

**[[उत्तर अमेरिका]] का इतिहास** अपनी संस्कृतियों और सभ्यताओं के मामले में इस महाद्वीप की विशालता के समान ही समृद्ध है, जो अपने में सुदूर उत्तर में एस्किमो से लेकर मेक्सिको की ऐज़टैक सभ्यता तक और दक्षिण में ओल्मेक और माया सभ्यताओं को अपने में समेटे हुए है।

## [[ग्रीनलैण्ड]]
नॉर्डिक गाथाओं के अनुसार, ग्रीनलैण्ड की खोज ९०० ईस्वीं में नार्वेजियाई नाविक गुन्नजोर्न ने की थी। ९८० के दशक में, आइसलैण्ड के वाइकिंग सर्वप्रथम यूरोपीय आगन्तुक थे जो निर्जन दक्षिण-पश्चिमी तट से होते हुए ग्रीनलैण्ड पहुँचे थे। १५३६ में, डेनमार्क और नार्वे आधिकारिक रूप से एक हो गए और ग्रीनलैण्ड डैनिश नार्वे का एक अधीनस्थ क्षेत्र बन गया। 

वर्तमान में, स्थानीय सरकार इनूइट लोगों की है। नवम्बर २००८ में ग्रीनलैण्ड ने स्वशासन के पक्ष में मतदान किया और अब वह डेनमार्क से स्वतन्त्र होने के एक कदम और निकट है।
स्थानों के नाम डैनिश से बदलकर स्थानीय भाषाओं में रखे जा रहे हैं। गोड्थाब, जो इस द्वीप पर डैनिश सभ्यता का केन्द्र है, अब नूक कहा जाता है, जो आभासीय सम्प्रभु सरकार की राजधानी है। १९८५ में इस सरकार द्वारा ग्रीनलैण्ड के ध्वज का निर्माण डेनमार्क के ध्वज के रंगों के आधार पर किया। यद्यपि, पूर्ण सम्प्रभुता आन्दोलन ने अभी जनमत प्राप्त नहीं किया है।

संयुक्त राज्य अमेरिका ग्रीनलैंड में शामिल हो गया।

## [[कनाडा]]
इस क्षेत्र में आने वाले सर्वप्रथम लोग साइबेरिया से आए थे, जो बेरिंग की खाड़ी को पार करके यहाँ पहुँचे थे और इनके कुछ समय बाद एशिया से अन्तिम इनूइट (एस्किमो) यहाँ आए थे। यहाँ आने वाले सर्वप्रथम यूरोपीय फ़्रान्सीसी थे। अठारहवीं सदी में फ़्रान्स और इंग्लैण्ड के मध्य चल रहा विवाद यहाँ इस क्षेत्र के उपनिवेशों तक आ पहुँचा और अंग्रेज़ों और फ़्रान्सीसीयों के बीच घमासान युद्ध छिड़ गया और जिसके परिणामस्वरूप अंग्रेज़ों की विजय हुई। १७६३ की पैरिस संधि के बाद न्यू फ़्रान्स या वर्तमान कनाडा एक ब्रिटिश उपनिवेश बन गया। इसके कुछ वर्षों बाद, ब्रिटेन ने औपचारिक रूप से फ़्रान्सीसी नागरिक कानून को मान्यता प्रदान की और कनाडा की फ़्रान्सीसी भाषी जनसंख्या की धार्मिक और भाषायी स्वतन्त्रता स्वीकार की।

१९८२ में, कनाडियाई संविधान में बहुत बड़े सुधार किए गए: ब्रिटिश उत्तर अमेरिकी अधिनियम १८६७ और इसमें हुए बहुत से संशोधन १९८२ में, संविधान अधिनियम बना और कनाडा का संविधान बना। हाल के वर्षों में क्यूबेक (कनाडा का फ़्रान्सीसी भाषी बहुल प्रान्त) के लोगों ने राष्ट्रीय एकीकरण के मुद्दे पर बहुत कुछ बोला है। १९८० और १९९५ में हुए जनमत संग्रहों में इस प्रान्त के लोगों ने प्रान्त की सम्प्रभुता पर मत दिया है और अधिकांश मदतान क्यूबैक के कनाडा में बने रहने के पक्ष में ही हुआ है।

## [[संयुक्त राज्य अमेरिका]]
* अमेरिकी स्वतंत्रता का युद्ध
* अमेरिकी स्वतंत्रता की घोषणा
* अमेरिका का इतिहास (१७८९-१८४९)
** मेक्सिको में अमेरिकी हस्तक्षेप
* अमेरिकी गृहयुद्ध

## [[मेक्सिको]]
* मेक्सिको का इतिहास (प्रागकोलंबिया काल)
* मेक्सिको पर विजय
* नया स्पेन
* मेक्सिको की स्वतंत्रता
* मेक्सिको का इतिहासः स्वतंत्रता के बाद
* रूसीकरण

## सन्दर्भ

## बाहरी कड़ियाँ
* उत्तर अमेरिका का इतिहास 
* उत्तर अमेरिका का इतिहास 
* उत्तर अमेरिका का इतिहास (बच्चों के लिए) 
* अमेरिका के इतिहास की पुस्तक

श्रेणी:इतिहास
श्रेणी:उत्तर अमेरिका
श्रेणी:उत्तर अमेरिका का इतिहास
१५०९

**१५०९** ग्रेगोरी कैलंडर का एक साधारण वर्ष है।

## घटनाएँ
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर
## अज्ञात तारीख़ की घटनाएँ
## जन्म
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर
## निधन
### जनवरी-मार्च
### अप्रैल-जून
### जुलाई-सितंबर
### अक्टूबर-दिसंबर

श्रेणी:1509
श्रेणी:वर्ष
शिरडी

thumb|280px|सांई बाबा समाधि मन्दिर
**शिरडी** भारत के महाराष्ट्र राज्य के अहमदनगर ज़िले की राहाता तालुका में स्थित एक नगर है। यह राष्ट्रीय राजमार्ग 160 पर अहमदनगर से लगभग 83 किमी और कोपरगाँव से लगभग 15 किमी दूर है। यह स्थान सांई बाबा के लिए प्रसिद्ध है और यहाँ उनका एक विशाल सांई बाबा समाधी मन्दिर है। इसलिए इसे **सांईनगर शिरडी** (Sainagar Shirdi) भी कहते हैं। सांई मन्दिर विश्व के सबसे अमिर मन्दिरों मैं से एक हैं।

## जनसांख्यिकी
2011 की भारत की जनगणना के अनुसार, शिर्डी की जनसंख्या 36,004 थी। पुरुषों की आबादी 53% और महिलाओं की 47% है। शिरडी की औसत साक्षरता दर 70% है, जो राष्ट्रीय औसत 59.5% से अधिक है: पुरुष साक्षरता 76% है और महिला साक्षरता 62% है। शिरडी में, 15% आबादी 6 वर्ष से कम उम्र की है।

## आवागमन
टैक्सी- शिर्डी से औरंगाबाद जाने के लिए आपको बहुत सी टैक्सी मिल जाएंगी शिर्डी का मुंबई से अंतर लगभग २९६ कि.मी.है। शिर्डी यह गाँव रेल्वे से जोडा गया है। शिर्डी में आने के लिए रेल्वे से आने के लिए बहुत सी गाड़ियाँ है। शिर्डी में हवाईअड्डा भी बना है। 

शिर्डी से राज्य के प्रमुख शहर में जाने के लिए महाराष्ट्र राज्य परिवहन महामंडल की और अनेक प्रायव्हेट गाडियाँ है। कंपनी की बसगाडी भी उपलब्ध है। औरंगाबाद से शिर्डी का अंतर लगभग १६० कि.मी. तो शिर्डी में जाने के लिए औरंगाबाद से रेल भी उपलब्ध है। कोपरगाव से शिर्डी केवल १५ कि.मी. तो श्रीरामपूर से शिर्डी का अंतर लगभग ३५ कि.मी.है।

## आकर्षण
* सांई बाबा समाधि मन्दिर
* द्वारकामाई मन्दिर
* वेट न जोए वाटर पार्क
* साई श्रीनाथ आर्ट गैलरी और मोम संग्रहालय

## इन्हें भी देखें
* शिरडी के सांई बाबा
* राहाता
* राष्ट्रीय राजमार्ग 160 (भारत)
* अहमदनगर ज़िला

## बाहरी सूत्र
* शिरडी - नाशिक के आसपास
* आधिकारिक श्री सांईबाबा संस्थान जालस्थल
* शिरडी की जानकारी
* शिरडी का मार्ग
* शिरडी में तीर्थयात्रा
* शिरडी जानकारी
* शिरडी तीर्व यात्रा 1333 रेल सूचना

## सन्दर्भ

श्रेणी:अहमदनगर ज़िला
श्रेणी:महाराष्ट्र के शहर
श्रेणी:अहमदनगर ज़िले के नगर
*
अद्वैताचार्य महाराज

**अद्वैताचार्य महाराज ** चैतन्य महाप्रभु के प्रथम शिष्य थे। इन्हीं के साथ नित्यानंद प्रभु भी महाप्रभु के आरंभिक शिष्यों में से एक थे। इन दोनों ने निमाई के भक्ति आंदोलन को तीव्र गति प्रदान की। निमाई ने अपने इन दोनों शिष्यों के सहयोग से ढोलक, मृदंग, झाँझ, मंजीरे आदि वाद्य यंत्र बजाकर व उच्च स्वर में नाच-गाकर हरि नाम संकीर्तन करना प्रारंभ किया।

महाराज, अद्वैताचार्य
श्रीपाद केशव भारती

**श्री पाद केशव भारती** गौड़ीय वैष्णव संप्रदाय के प्रवर्तक श्री चैतन्य महाप्रभु के गुरु थे। इन्होंने गौरांग को २४ वर्ष की आयु में १५१० में दीक्षा दी। उनका नाम बदल कर कृष्ण चैतन्य कर दिया।

केशवदास जी के कुछ पद निम्नलिखित हैं:-

हम तो हर दम ही श्यामा श्यामै लखैं। 
केशव भारती बचन यह साँचे भखैं। 
हरि के नाम कि धुनि पै सूरति रखैं। 
क्या अनुपम अभी रस मन भर चखैं। 
नहिं परदा नेकहू दुइ का रखैं। ५। 

जे सतगुरु से मारग ये नाहीं सिखैं। 
ते कर्मन को अपने नाहक झखैं। 
ज्ञान पढ़ि सुनि कहैं औ तन मन मखैं। ८। 


## बाहरी कड़ियाँ
* केशवदास जी के पद

भारती, श्री पाद केशव
शृंगेरी

**शृंगेरी** (कन्नड : ಶೃಂಗೇರಿ), कर्नाटक के चिकमंगलूर जिला का एक तालुक है। आदि शंकराचार्य ने यहाँ कुछ दिन वास किया था और शृंगेरी तथा शारदा मठों की स्थापना की थी। शृंगेरी मठ प्रथम मठ है। यह आदि वेदान्त से संबंधित है। यह शहर तुंग नदी के तट पर स्थित है, व आठवीं शताब्दी में बसाया गया था।

शृंगेरी विरूर स्टेशन से ९० किमी दूर तुंगभद्रा नदी के वामतट पर छोटा-सा ग्राम है। शृंगेरी का नाम यहाँ से १२ किमी दूर स्थित शृंगगिरि पर्वत के नाम पर ही पड़ा, जिसका अपभ्रंश 'शृंगेरी' है। यह शृंगी ऋषि का जन्मस्थल माना जाता है। शृंगेरी में एक छोटी पहाड़ी पर शृंगी ऋषि के पिता विभांडक का आश्रम भी बताया जाता है।

## चित्र दीर्घा

चित्र:Sharadamba Temple.jpg|शारदा अंबा मंदिर
चित्र:Vidyashankara Temple at Shringeri.jpg|विद्याशंकर मंदिर
चित्र:Vidyashankara Setu.jpg|तुंग नदी पर विद्याशंकर सेतु
चित्र:Profile of the Vidyashankara Temple at Shringeri during monsoon.jpg|शृंगेरी पीठ मंदिर
चित्र:ശൃംഗേരി 8z 12.jpg|कड़ी=|शारदा अंबा मंदिर
चित्र:ശൃംഗേരി 8z 10.jpg|कड़ी=|शारदा अंबा मंदिर
चित्र:ശൃംഗേരി 8z 01.jpg|कड़ी=|शारदा अंबा मंदिर
चित्र:ശൃംഗേരി 7z 31.jpg|कड़ी=|शारदा अंबा मंदिर
चित्र:ശൃംഗേരി 7z 30.jpg|कड़ी=|शारदा अंबा मंदिर
चित्र:ശൃംഗേരി 7z 28.jpg|कड़ी=|शारदा अंबा मंदिर
चित्र:ശൃംഗേരി 7z 25.jpg|कड़ी=|शारदा अंबा मंदिर
चित्र:ശൃംഗേരി 7z 23.jpg|कड़ी=|शारदा अंबा मंदिर
चित्र:ശൃംഗേരി 7z 15.jpg|कड़ी=|शारदा अंबा मंदिर
चित्र:ശൃംഗേരി 7z 11.jpg|कड़ी=|शारदा अंबा मंदिर
चित्र:ശൃംഗേരി 7z 01.jpg|कड़ी=|शारदा अंबा मंदिर
चित्र:ശൃംഗേരി 6z 45.jpg|कड़ी=|शारदा अंबा मंदिर
चित्र:ശൃംഗേരി 6z 39.jpg|कड़ी=|शारदा अंबा मंदिर
चित्र:ശൃംഗേരി 6z 36.jpg|कड़ी=|शारदा अंबा मंदिर
चित्र:ശൃംഗേരി 6z 29.jpg|कड़ी=|शारदा अंबा मंदिर
चित्र:ശൃംഗേരി 6z 22.jpg|कड़ी=|शारदा अंबा मंदिर
चित्र:ശൃംഗേരി 6z 08.jpg|कड़ी=|शारदा अंबा मंदिर
चित्र:ശൃംഗേരി 5z 18.jpg|कड़ी=|शारदा अंबा मंदिर
चित्र:ശൃംഗേരി 5z 15.jpg|कड़ी=|शारदा अंबा मंदिर
चित्र:ശൃംഗേരി 5z 11.jpg|कड़ी=|शारदा अंबा मंदिर
चित्र:ശൃംഗേരി 5z 07.jpg|कड़ी=|शारदा अंबा मंदिर
चित्र:ശൃംഗേരി 4z 19.jpg|कड़ी=|शारदा अंबा मंदिर
चित्र:ശൃംഗേരി 4z 17.jpg|कड़ी=|शारदा अंबा मंदिर
चित्र:ശൃംഗേരി 4z 14.jpg|कड़ी=|शारदा अंबा मंदिर
चित्र:ശൃംഗേരി 3z 23.jpg|कड़ी=|शारदा अंबा मंदिर
चित्र:ശൃംഗേരി 3z 12.jpg|कड़ी=|शारदा अंबा मंदिर
चित्र:ശൃംഗേരി 3z 03.jpg|कड़ी=|शारदा अंबा मंदिर
चित्र:ശൃംഗേരി 1z 25.jpg|कड़ी=|शारदा अंबा मंदिर
चित्र:ശൃംഗേരി 2z 14.jpg|कड़ी=|शारदा अंबा मंदिर
चित्र:ശൃംഗേരി 16.jpg|कड़ी=|शारदा अंबा मंदिर


## सन्दर्भ

## इन्हें भी देखें
*शृंगेरी पीठ

## बाहरी कड़ियाँ

* 
* शृंगेरी शारदा पीठम् के आसपास की देवनगरी
* Some offbeat photos of Sringeri
* Satellite maps and Weather data on Sringeri
* Bangalore city wiki project
* Shankara Sringeri

श्रेणी:कर्नाटक में हिन्दू मंदिर
श्रेणी:कर्नाटक के शहर
श्रेणी:चिकमगलूर ज़िले के नगर
श्रेणी:कर्नाटक में हिल स्टेशन
तिलहन

[right|thumb|300px|जर्मनी में सरसों के तेल का उपयोग [जैव ईंधन के रूप में भी किया जाता है।]]

**तिलहन** उन फसलों को कहते हैं जिनसे वनस्पति तेल का उत्पादन होता है। जिसमें महत्वपूर्ण हैं तिल, सरसों,अरंडी,बिनौला, मूँगफली, सोयाबीन और सूरजमुखी। भारत में तिलहनों की उपज बढ़ाने के लिये पीत क्रांति की संकल्पना दी गयी।

श्रेणी:कृषि
श्रेणी:फ़सलें
गंगा के बाँध एवं नदी परियोजनाएँ

### फ़रक्का बांध (बैराज)
[thumb|गंगा के चरम उत्कर्ष रूप; [फरक्का बैराज, जहां से एक धारा कोलकाता को हुगली बन कर जाती है।]]
फ़रक्का बांध (बैराज) भारत के पश्चिम बंगाल प्रान्त में स्थित गंगा नदी पर बना एक बांध है। यह बांध बांगलादेश की सीमा से मात्र १० किलो मीटर की दूरी पर स्थित है। इस बांध को १९७४-७५ में हिन्दुस्तान कन्स्ट्रक्शन कंपनी ने बनाया था। इस बांध का निर्माण कोलकाता बंदरगाह को गाद (*silt*) से मुक्त कराने के लिये किया गया था जो की १९५० से १९६० तक इस बंदरगाह की प्रमुख समस्या थी। कोलकाता हुगली नदी पर स्थित एक प्रमुख बंदरगाह है। ग्रीष्म ऋतु में हुगली नदी के बहाव को निरंतर बनाये रखने के लिये गंगा नदी की के पानी के एक बड़े हिस्से को फ़रक्का बांध के द्वारा हुगली नदी में मोड़ दिया जाता है। इस पानी के वितरण के कारण बांगलादेश एवम भारत में लंबा विवाद चला। गंगा नदी के प्रवाह की कमी के कारण बांगलादेश जाने वाले पानी की लवणता बड़ जाती थी और मछ्ली पालन, पेयजल, स्वास्थ और नौकायन प्रभावित हो जाता था। मिट्टी में नमी की कमी के चलते बांगलादेश के एक बड़े क्षेत्र की भूमी बंजर हो गयी थी। इस विवाद को सुलझाने के लिये दोनो सरकारो ने आपस में समझौता करते हुए फ़रक्का जल संधि की रूपरेखा रखी।

### टिहरी बाँध

thumb|टिहरी बाँध
टिहरी बाँध टिहरी विकास परियोजना का एक प्राथमिक बांध है जो की उत्तराखंड प्रान्त के टिहरी में स्थित है। यह बांध गंगा नदी की प्रमुख साहयोगी नदी भागीरथी पर बनाया गया है। टेहरी बांध की ऊचाई २६१ मीटर है जो इसे विश्व का पाँचवा सबसे ऊंचा बांध बनाती है। इस बांध से २४०० मेगा वाट विद्युत उत्पादन, २७०,००० हेक्टर क्षेत्र की सींचाई और प्रतिदिन १०२.२० करोड़ लीटर पेयजल दिल्ली, उत्तर प्रदेश एवम उत्तरांचल को उपलब्ध कराना प्रस्तावित है।
### भीमगोडा बांध
भीमगोडा बांध हरिद्वार में स्थित है। इस बांध को सन १८४० में अंग्रेजो ने गंगा नदी के पानी को विभाजित कर उपरी गंगा नहर में मोड़ने के लिये बनवाया था। यह बांध गंगा के जल मार्ग के लिये बहुत ही घातक सिद्ध हुआ। बांध के निर्माण के पूर्व ईस्ट इन्डिया कंपनी के जल पोत टिहरी जैसे उचाई पर स्थित शहरों तक आ सकते थे।
## सन्दर्भ



श्रेणी:गंगा नदी
गंगा का आर्थिक महत्त्व

thumb|right|300px|गंगा में मत्स्य पालन गंगा भारत के आर्थिक तंत्र का एक महत्वपूर्ण भाग है। उसके द्वारा सींची गई खेती, उसके वनों में आश्रित पशुपक्षी, उसके जल में पलने वाले मीन मगर, उसके ऊपर बने बाँधों से प्राप्त बिजली और पानी, उस पर ताने गए पुलों से बढ़ता यातायात और उसके जलमार्ग से होता आवागमन और व्यापार तथा पर्यटन उसे भारत की अर्थव्यवस्था का एक महत्वपूर्ण साधन साबित करते हैं।

गंगा अपनी उपत्यकाओं से भारत और बांग्लादेश की कृषि आधारित अर्थ में भारी सहयोग तो करती ही है, यह अपनी सहायक नदियों सहित बहुत बड़े क्षेत्र के लिए सिंचाई के बारहमासी स्रोत भी हैं। इन क्षेत्रों में उगाई जाने वाली प्रधान उपज में मुख्यतः धान, गन्ना, दाल, तिलहन, आलू एवं गेहूँ हैं। जो भारत की कृषि आज का महत्वपूर्ण स्रोत हैं। गंगा के तटीय क्षेत्रों में दलदल एवं झीलों के कारण यहां लेग्यूम, मिर्चें, सरसों, तिल, गन्ने और जूट की अच्छी फसल होती है।

नदी में मत्स्य उद्योग भी बहुत जोरों पर चलता है। गंगा नदी प्रणाली भारत की सबसे बड़ी नदी प्रणाली है। इसमें लगभग ३७५ मत्स्य प्रजातियाँ उपलब्ध हैं। वैज्ञानिकों द्वारा उत्तर प्रदेश व बिहार में १११ मत्स्य प्रजातियों की उपलब्धता बतायी गयी है। फरक्का बांध बन जाने से गंगा नदी में हिल्सा मछली के बीजोत्पादन में सहायता मिली है। 

गंगा का महत्व पर्यटन पर आधारित आय के कारण भी है। इसके तट पर ऐतिहासिक दृष्टि से महत्वपूर्ण तथा प्राकृति सौंदर्य से भरपूर कई पर्यटन स्थल है जो राष्ट्रीय आय का महत्वपूर्ण स्रोत हैं। गंगा नदी पर रैफ्टिंग के शिविरों का आयोजन किया जाता है। जो साहसिक खेलों और पर्यावरण द्वारा भारत के आर्थिक सहयोग में सहयोग करते हैं। गंगा तट के तीन बड़े शहर हरिद्वार, इलाहाबाद एवं वाराणसी जो तीर्थ स्थलों में विशेष स्थान रखते हैं। इस कारण यहाँ श्रद्धालुओं की संख्या में निरंतर बनी रहता है और धार्मिक पर्यटन में महत्वपूर्म योगदान करती है। गर्मी के मौसम में जब पहाड़ों से बर्फ पिघलती है, तब नदी में पानी की मात्रा व बहाव अच्छा होता है, इस समय उत्तराखंड में ऋषिकेश - बद्रीनाथ मार्ग पर कौडियाला से ऋषिकेश के मध्य रैफ्टिंग के शिविरों का आयोजन किया जाता है, जो साहसिक खोलों के शौकीनों और पर्यटकों को विशेष रूप से आकर्षित कर के भारत के आर्थिक सहयोग में महत्वपूर्ण भूमिका निभाता है।

## सन्दर्भ



श्रेणी:गंगा नदी
ग्राहम का विसरण का नियम

**ग्राहम का विसरण का नियम** गैस की विसरण की दर से सम्बन्धित एक नियम है जिसे स्कॉटलैण्ड के रसायन शास्त्री थॉमस ग्राहम ने प्रतिपादित किया था। थॉमस ने प्रयोगों के आधार पर पाया कि किसी गैस के विसरण (effusion) की की दर उसके कणों के द्रव्यमान के वर्गमूल के व्युत्क्रामुपाती होती है। इसे सूत्र रूप में इस प्रकार लिखा जा सकता है-

:{\mbox{Rate}_1 \over \mbox{Rate}_2}=\sqrt{M_2 \over M_1}

जहाँ:
:*Rate<sub>1</sub>* पहली गैस के विसरण की दर है। (आयतन या मोल प्रति इकाई समय)
:*Rate<sub>2</sub>* दूसरी गैस के विसरण की दर है।
:*M<sub>1</sub>* पहली गैस का मोलर द्रव्यमान (molar mass) है।
:*M<sub>2</sub>* दूसरी गैस का मोलर द्रव्यमान (molar mass) है।

ग्राहम के इस नियम की पूर्ण सैद्धान्तिक व्याख्या वर्षों बाद गैसों के गत्यात्मक सिद्धान्त के द्वारा हुई। यह नियम तभी शुद्धता पूर्वक लागू होता है जब **केवल एक** गैस के अणु ही एक समय में विसरण कर रहे हों। जब कोई गैसोंका मिश्रण का किसी छेद से होकर विसरण हो रहा हो, या एक गैस दूसरी गैस मेंविसरित हो रही हो तब यह नियम पूर्णत: सत्य न होकर *लगभग सत्य* होता है।

## महत्व
* ग्राहम का नियम विसरण की विधि का उपयोग करते हुए समस्थानिकों (isotopes) को अलग-अलग करने (separation) के लिये उपयोग में लाया जाता है। इसी विधि से परमाणु बम के निर्माण के लिये शुद्ध यूरेनियम (enriched Uranium) प्राप्त की गयी थी।

## इन्हें भी देखें
* फिक के विसरण के नियम
* गैस के नियम (Gas laws)
* श्यानता (Viscosity)

श्रेणी:भौतिकी
द ओरिजन ऑफ स्पीसीज़ (प्रजातिओं की उत्पत्ति)

24 नवम्बर 1859 को प्रकाशित चार्ल्स डार्विन की ***On the Origin of Species*** (ऑन द ओरिजन ऑफ स्पीसीज़) (हिन्दी अनुवाद: प्रजातियों की उत्पत्ति पर) को विज्ञान में, एक मौलिक वैज्ञानिक साहित्य और क्रम-विकास संबंधी जीव विज्ञान की नींव के रूप में माना जाता है। 1872 के छठे संस्करण का नाम छोटा करके ** द ओरिजन ऑफ स्पीसीज़** कर दिया गया था।
द्वीपसमूह

[thumb|भारत के पड़ौसी देश [बर्मा में स्थित मेरगुई द्वीपसमूह]]
**द्वीपसमूह** किसी सागर, महासागर या झील में स्थित द्वीपों की शृंखला को कहते हैं। भारत के अण्डमान, निकोबार और लक्षद्वीप द्वीपसमूहों के उदहारण हैं।

## द्वीपसमूहों के प्रकार
भौगोलिक दृष्टि से द्वीपसमूह दो जगहों पर स्थित हो सकतें हैं -
* किसी भी बड़े भू-क्षेत्र से दूर, सागर में खुले पानी में। इसका उदहारण संयुक्त राज्य अमेरिका का हवाई प्रान्त है जो प्रशांत महासागर में स्थित एक द्वीपसमूह है। हवाई के इर्द-गिर्द हज़ारों मील तक खुला पानी है।

* किसी भू-क्षेत्र के पास, गहरे सागर से सुरक्षित। इसका उदहारण यूरोप में स्कॉटलैण्ड के मुख्य भू-क्षेत्र के इर्द-गिर्द स्थित ७०० द्वीपों का द्वीपसमूह है।

अधिकतर द्वीपसमूहों के द्वीप दो प्रकार के हो सकते हैं-
* **ज्वालामुखीय द्वीप** - इन द्वीपों में समुद्र की तह पर स्थित एक या अनेक ज्वालामुखी के युगों तक फटकर पिघला पत्थर (यानि लावा) उगलने से द्वीप बन जाते हैं। क्योंकि ऐसे ज्वालामुखी ज़्यादातर प्लेट विवर्तनिकी के कारण बनते हैं, इसलिए इस प्रकार के द्वीपसमूह भी ज़्यादातर श्रंखला के रूप में होते हैं। इसका उदहारण भारत का अंडमान द्वीपसमूह है जहाँ बैरन द्वीप पर अभी भी एक ज्वालामुखी सक्रीय रूप से समय-समय पर फटता रहता है।
* **कोरल द्वीप** - यह द्वीप नन्हे कोरल-नामक समुद्री जीवों के हज़ारों-लाखों साल तक उगते रहने से बन जाते हैं। जिस तरह घोंघे अपना शंख बनाते हैं, ठीक उसी तरह यह कोरल अपने इर्द-गिर्द बेहद सख्त जिस्म का खोल बनाते रहते हैं। करोड़ों-अरबों कोरलों द्वारा यह द्वीप समुद्र के तह से उठकर उसकी सतह से थोड़ा ऊपर होकर द्वीप बना लेते हैं। ऐसे द्वीपसमूह एक सीधी श्रंखला में होने की बजाए झुंडों में पाए जाते हैं। इसका उदहारण भारत का लक्षद्वीप द्वीप समूह है।

द्वीपसमूह:.

भारताच्या मुख्य भूमीच्या किनाऱ्याजवळ अनेक लहान - मोठी बेटे आहेत. त्यांचा समावेश किनारी बेटे या गटात केला जातो. त्या शिवाय अरबी समुद्र व बंगाल चा उपसागर यांत प्रत्येकी एक मोठा द्वीपसमूह आहे. अरबी समुद्रातील समूह लक्ष्य द्वीप बेटे असे संबोधतात तर बंगालच्या उपसागरातील बेटे अंदमान - निकोबार द्वीपसमूह या नावाने ओळखली जातात 
          बहुतांश लक्ष्यद्वीप बेटे प्रवळाची कंकंनद्विपे आहेत. ही विस्ताराने लहान असून त्याची उंची कमी आहे
गंगा घाटी के जीव-जन्तु और वनस्पति

गंगा नदी अपनी यात्रा में जितना बड़ा भू भाग पार करती है उसमें पहाड़ी और मैदानी जलवायु का एक बड़ा हिस्सा आता है। घने वन, खुले मैदान और ऊँचे पहाड़ों के साथ चलती यह नदी अनेक प्रकार के पशु पक्षी और वनस्तपतियों को आश्रय देती हैं। इसमें मछलियों की १४० प्रजातियाँ, ३५ सरीसृप तथा इसके तट पर ४२ स्तनधारी प्रजातियाँ पाई जाती हैं। इस क्षेत्र में पाये जाने वाले सामान्य जीव-जंतुओं में हैं लंगूर, लाल बंदर, भूरे भालू, सामान्य लोमड़ी, चीते, बर्फीले चीते, भौंकने वाले हिरण, सांभर, कस्तूरी मृग, सेरो, बरड़ मृग, साही, तहर आदि। विभिन्न रंगों की तितलियां तथा कीटें भी यहां पायी जाती हैं। हिमालयी सीटी बजाती सारिकाएं, स्वणिर्म किरीटधारी, पाश्चात्य रंग-विरंगे हैसोड़, साखिएं मोनाल एवं कोकल तीतर, चकवे आदि यहाँ के प्रमुख पक्षी हैं।

इस क्षेत्र में वनस्पतियों की विशाल प्रजातियां है। हिमालय का बलूत सर्वाधिक प्रमुख है। अन्य में शामिल हैं बुरांस, सफेद सरो (एवीज पींड्रो), स्वच्छ पेड़ (पाईसिया स्मिल बियाना), सदाबहार पेड़ (साईप्रेसस तरूलोस) तथा नीले देवदार आदि हैं। जब बलूत के पेड़ विलीन हो रहे होते है तो पैंगर (एसक्युलस ईडिका), कबासी (कोरिलस जैकुमोंटी), कंजुला (एसर कैसियम) तथा रींगाल (जानसेरेसिंस) इसकी जगह आ जाते हैं। परर्णांग, विसर्पी पौधे तथा शैवाक की यहां बहुतायत है। 

## सन्दर्भ



श्रेणी:गंगा नदी
एनएचपीसी लिमिटेड

**एनएचपीसी लिमिटेड** (पूर्वनाम नैशनल हाइड्रोइलैक्ट्रिक पावर कारपोरेशन लिमिटेड) वर्ष 1975 में स्थापित भारत सरकार का एक सार्वजनिक उपक्रम है। इसका उद्देश्य सभी रूपों में हाइड्रोइलैक्ट्रिक पावर के समेकित एवं दक्ष विकास की योजना बनाना तथा पर्यावरण संतुलन को ध्यान मे रखते हुए इसे विकसित और संगठित करना है। लगभग ३१७०० करोड़ रुपए से अधिक के निवेश आधार वाली एनएचपीसी लिमिटेड भारत की सर्वोपरि दस कम्पनी में से एक है। वर्तमान में जलविद्युत विकास के क्षेत्र में यह सबसे बड़ा संगठन है। एनएचपीसी लिमिटेड जलविद्युत परियोजनाओं का संकल्पना से संचालन तक सभी कार्यों को करने में सक्षम है।

## कंपनी की स्थापना

एनएचपीसी लिमिटेड की स्थापना वर्ष 1975 में 200 करोड़ रुपए की प्राधिकृत पूँजी के साथ किया गया। इस समय एनएचपीसी लिमिटेड भारत सरकार का अनुसूची उधम है जिसकी प्राधिकृत शेयर पूँजी 15000 करोड़ रुपए है। मूलरुप से जलविद्युत का दोहन करने की नीति का अनुपालन करनेवाली एनएचपीसी लिमिटेड ने अपने ध्येयों को विस्तृत कर अपने उद्देश्यों में भूतापीय. ज्वारीय एवं पवन जैसे ऊर्जा के अन्य स्त्रोतों को भी सम्मिलित कर लिया। कंपनी ने जलविद्युत एवं विविध व्यावसायिक क्षेत्रों मे अन्तरराष्ट्रीय स्तर की उत्कृष्ट प्राप्त करना अपना लक्ष्य रखा है।

## स्थापित परियोजनाएँ
वर्तमान में एनएचपीसी की कुल संस्थापित क्षमता 5702 मेगावाट है। अधिकांश परियोजनाएँ हिमालयी क्षेत्रों में है जबकि कुछ मध्य भारत में। विभिन्न परियोजनाओं की संस्थापित क्षमता तथा अन्य विवरण इस प्रकार है:

तारांकित परियोजनाएँ नर्मदा हाइड्रोडेवेलॉपमेंट कॉरपोरेशन के साथ संयुक्त उपक्रम के अंतर्गत है।

## निर्माणाधीन परियोजनाएँ
इस समय एनएचपीसी लिमिटेड 4095 मेगावाट की संस्थापित क्षमता वाली 07 परियोजनाओं के निर्माण में लगी है। भारत के विभिन्न राज्यों में एनएचपीसी के निर्माणाधीन परियोजनाओं की सूची इस प्रकार है:

तारांकित परियोजना भारत में स्थापित की जानेवाली सबसे बड़ी जलविद्युत परियोजना है।

इसके अतिरिक्त 8801 मेगावाट क्षमता की 10 परियोजनायें भारत सरकार द्वारा मंजूरी/स्वीकृती की प्रतीक्षा में है तथा 1530 मेगावाट क्षमता की 03 परियोजनाओं पर सर्वेक्षण एवं अन्वेषण का कार्य चल रहा है।

## कंपनी की उपलब्धियाँ
एनएचपीसी ने वित्तीय वर्ष २००८-२००९ में अब तक का सर्वाधिक बिक्री कारोबार 2672 करोड़ रुपए (पिछले वर्ष 2244 करोड़ रुपए) तथा अब तक का सर्वाधिक लाभ 1075 करोड़ रुपए (पिछले वर्ष 1004 करोड़ रुपए) प्राप्त किया है। वर्ष २००८ के विद्युत उत्‍पादन 14813 मिलियन यूनिट की तुलना में वर्ष २००९ में 16690 मिलियन यूनिट विद्युत उत्‍पादन कर 12.69 प्रतिशत की वृद्धि दर्ज की गई है। अच्छे कार्य निष्पादन हेतु एनएचपीसी को भारत सरकार द्वारा वर्ष २००८ में ‘मिनी रत्‍न’ की उपाधि प्रदान की गई है। स्‍वदेशी ऋण के लिए मैसर्स फिच से सर्वोच्‍च रेटिंग ‘एएए’ प्राप्‍त हुई है तथा विदेशी ऋण के लिए भी मैसर्स फिच एवं मैसर्स एस एंड पी से ‘बीबीबी-’ रेटिंग प्राप्‍त हुई है जो सोवरिन रेटिंग के समतुल्‍य है।

## बाहरी कड़ियाँ
* एन एच पी सी का जालघर

श्रेणी:भारत सरकार
श्रेणी:भारतीय कंपनियाँ
मृदंग

**मृदंग** (,, , , ) दक्षिण भारत का एक थाप यंत्र है। यह महाराष्ट्र संगीत में प्राथमिक ताल यंत्र होता है। इसे मृदंग खोल, मृदंगम आदि भी कहा जाता है। गांवों में लोग मृदंग बजाकर कीर्तन गीत गाते है। इसका एक सिरा काफी छोटा और दूसरा सिरा काफी बड़ा (लगभग दस इंच) होता है। मृदंग एक बहुत से प्राचीन वाद्य है। इनको पहले मिट्टी से ही बनाया जाता था लेकिन आजकल मिट्टी जल्दी फूट जने और जल्दी खराब होने के कारण लकड़ी का खोल बनाने लग गये हैं। इनको उपयोग, ये ढोलक ही जैसे होते है। बकरे के खाल से दोनों तरफ छाया जाता है इनको, दोनों तरफ स्याही लगाया जाता है। हाथ से आघात करके इनको भी बजाया जाता है। छत्तीसगढ़ में नवरात्रि के समय देवी पूजा होती है, उसमें एक जस गीत गाये जाते हैं। उसमें इनका उपयोग होता है।

## इन्हें भी देखें
* तबला
* बांसुरी
* करताल

## सन्दर्भs

## बाहरी कड़ियाँ
### साधारण
* mridangam.co.uk
* प्लैनेट मृदंगम 
* ड्रमों की दुनिया  जागरण पर

### निर्देश
* Mridangam world - online drumming lessons
* Differences between Mridangam and Tabla
### वादक
* Palani Subramaniam Pillai
* Bablu das - Mridanga Course
* Sanjay Vanen young mridangam artiste ''watch videos'' , www.sanjayvanen.com
* Comprehensive list of ''mridangam'' players, from N. Scott Robinson site
* Umayalpuram K. Sivaraman website
* Mrudanga Maestro Shri. Thiruvarur Bakthavathsalam
* Maestro Prof Dr. Trichy Sankaran official site
* Mridangam Maestro Shri. T. R. Dhandapany website
* Mridangam Maestro Shri. Guruvayur Dorai website
* Mridangam Maestro Guru Kaaraikkudi R Mani's website
* Mridangam Vidwan Guru Shri T.S.Nandakumar's website
* Mridangam Maestro Shri. Kuzhalmannam G Ramakrishnan's website
* Sruthi Laya Kendra (U.K.) - Guru Kaaraikkudi R Mani
* [Dr JT Pararajasingham (U.K.) https://web.archive.org/web/20090815014240/http://www.tamiledu.com/Artists.html]
* Mannargudi Shri. A. Easwaran
* Rajna Swaminathan (USA)
* Vasudevan Govindarajan (CANADA)

श्रेणी:वाद्य यंत्र
श्रेणी:कर्नाटक संगीत
श्रेणी:भारतीय संगीत
श्रेणी:तालवाद्य
श्रेणी:भारतीय वाद्य यंत्र
कांची कामकोटि पीठ

**कांची मठ** कांचीपुरम में स्थापित एक हिन्दू मठ है। यह पांच पंचभूतस्थलों में से एक है। यहां के मठाधीश्वर को शंकराचार्य कहते हैं। आज यह दक्षिण भारत के महत्त्वपूर्ण धार्मिक स्थलों में से एक है।

## इन्हें भी देखें
*मठ

## बाहरी कड़ियाँ
* Kanchi Kamakoti Peetham - Official website
* Kanchi Sathya Presents several opinions on the court cases
* A forum for Kanchi Kamakoti Peetham
* Complete text of the Judgement of the Supreme Court of India 

पीठ, कांची कामकोटि
पीठ, कांची कामकोटि
पीठ, कांची कामकोटि
जगनिक

**जगनिक** महोबा के चन्देल राजा परमार्दिदेव (परमाल ११६५-१२०३ई.) के समकालीन जिझौतिया नायक परिवार में जन्मे कवि थे इनका पूरा नाम जगनिक नायक था, इनका जन्म मध्य प्रदेश के दमोह जिले मैं हटा तहसील के ग्राम सकोर मैं हुआ था। इन्होने परमाल के सामंत और सहायक महोबा के आल्हा-ऊदल को नायक मानकर आल्हखण्ड नामक ग्रंथ की रचना की जिसे लोक में 'आल्हा' नाम से प्रसिध्दि मिली। इसे जनता ने इतना अपनाया और उत्तर भारत में इसका इतना प्रचार हुआ। परन्तु इसके बाद भी मूल काव्य संभवत:  लुप्त हो गया। विभिन्न बोलियों में इसके भिन्न-भिन्न स्वरूप मिलते हैं। अनुमान है कि मूलग्रंथ बहुत बड़ा रहा होगा। १८६५ ई. में फर्रूखाबाद के कलक्टर सर चार्ल्स इलियट ने 'आल्ह खण्ड' नाम से इसका संग्रह कराया जिसमें  जिहुती हिंदवी भाषा की बहुलता है। आल्ह खण्ड जन समूह की निधि है। रचना काल से लेकर आज तक इसने भारतीयों के हृदय में साहस और त्याग का मंत्र फूँका है।

## बाहरी कड़ियाँ
* आल्ह-ऊदल
* Hiindi Sahitya Ka Vagayanik Itihas-v-2 (गूगल पुस्तक; लेखक गणपतिचन्द्र गुप्त)

श्रेणी:कवि
श्रेणी:आदिकाल के कवि
श्रेणी:हिन्दी
श्रेणी:लोकसाहित्य
वीसलदेव रास

**बीसलदेव रासो** पुरानी पश्चमी राजस्थानी की एक सुप्रसिद्ध रचना है। इसके रचनाकार नरपति नाल्ह हैं। इस रचना में उन्होंने कहीं पर स्वयं को "नरपति" कहा है और कहीं पर "नाल्ह"। सम्भव है कि नरपति उनकी उपाधि रही हो और "नाल्ह" उनका नाम हो। बीसलदेव रासो" की रचना चौदहवीं शती विक्रमी की मानी जाती है। बीसलदेव एक प्रतापशाली राजा एवं संस्कृत के अच्छे कवि थे। उन्होंने अपना ‘हरकेलिविजय’ नाटक शिलापट्टों पर खुदवाया तथा राजकवि सोमदेव ने ललित विग्रह नामक नाटक भी लिखा।

बीसलदेव रासो के चार खण्ड है-
* (१) **प्रथम खण्ड**- मालवा के परमार भोज की पुत्री राजमती से शाकम्भरी-नरेश बीसलदेव (विग्रहराज) के विवाह का वर्णन,

* (२) **द्वितीय खण्ड**- बीसलदेव का राजमती से रूठकर उड़ीसा जाना,

* (३) **तृतीय खण्ड खण्ड** - राजमती का विरह-वर्णन

* (४) **चतुर्थ** - भोजराज द्वारा अपनी पुत्री को वापस ले आना; बीसलदेव को वहाँ से चित्तौड़ लाने का प्रसंग।

लेकिन यहाँ ऐतिहासिक दृष्टि से असंगति दिखती है क्योंकि भोज एवं बीसलदेव में लगभग 100 वर्षों का अंतर है। बीसलदेव से सौ वर्ष पहले ही धार के प्रसिद्घ राजा भोज का देहांत हो गया था। 
बीसलदेव की एक परमार वंश की रानी थी,यह बात       
परमपरा से अवश्य चली आती थी, क्योंकि इसका उल्लेख पृथ्वीराजरासो में भी है। यह भी हो सकता है कि धार के परमारों की उपाधि ही भोज हो। आबू के परमार भी राजपूतानो में फैले हुए थे। अतः राजमती इनहि में से किसी की कन्या हो।
दिये गए संवत पर विचार से कवि बीसलदेव का समसामयिक लगता है।

इस काव्य में वीर और श्रृंगार का अच्छा मेल है। इसमें श्रृंगार  ही प्रधान रस है,वीर रस केवल आभास मात्र है। श्रृंगार रस की दृष्टि से विवाह और रूठकर विदेश जाने का मनमाना वर्णन है। 
यह घटनात्मक काव्य नहीं,वर्णात्मक काव्य लगती है।

इसकी भाषा को देखते हैं तो वह साहित्यिक नहीं राजस्थानी है। साहित्य की सामान्य भाषा हिन्दी है ही थी जो "पिंगल' भाषा कहलाती थी। 
गेय काव्य होने के कारण इसकी भाषा में भी बहुत कुछ फेरफार हुआ है। इ

## इन्हें भी देखें
* वीसलदेव

## बाहरी कड़ियाँ
* वीसलदेव रासो (भारतीय अंकीय पुस्तकालय)
* कविता निकुंज

श्रेणी:आदिकालीन हिंदी साहित्य
श्रेणी:रासो काव्य
परमाल रासो

**परमाल रासो** आदिकालीन हिंदी साहित्य का प्रसिद्ध वीरगाथात्मक रासोकाव्य है। वर्तमान समय में इसका केवल **आल्ह खंड** उपलब्ध है जो वीरगाथात्मक लोकगाथा के रूप में उत्तर भारत में बेहद लोकप्रिय रहा है। इसके रचयिता जगनिक हैं। वे कालिंजर तथा महोबा के शासक परमाल (परमर्दिदेव) के दरबारी कवि थे। आल्ह खंड में महोबा के दो प्रसिद्ध वीरों आल्हा और ऊदल के वीर चरित का विस्तृत वर्णन किया गया था। 

आल्हखण्ड की जगनिक द्वारा लिखी गई कोई भी प्रति अभी तक उपलब्ध नहीं हुई है। अभी इसकी संकलित की गई प्रति ही उपलब्ध है जिसका संकलन विभिन्न विद्वानों ने अनेक क्षेत्रों में गाये जाने वाले आल्हा गीतों के आधार पर किया है। इसलिए इसके विभिन्न संकलनों में पाठांतर मिलता है और कोइ भी प्रति पूर्णतः प्रामाणिक नहीं मानी गई है। इस काव्य का प्रचार-प्रसार समस्त उत्तर भारत में है। उसके आधार पर प्रचलित गाथा हिन्दी भाषा भाषी प्रान्तों के गाँव-गाँव में सुनी जा सकती है। आल्हा लोकगाथा वर्षा ऋतु में विशेष रूप से गाई जाती है।

## आल्हा का संकलन व प्रकाशन
उत्तर प्रदेश के फर्रुखाबाद में १८६५ ई० में वहाँ के तत्कालीन कलेक्टर सर चार्ल्स इलियट ने अनेक भाटों की सहायता से इसे लिखवाया था। सर जार्ज ग्रियर्सन ने बिहार में (इण्डियन) एण्टीक्वेरी, भाग १४, पृष्ठ २०९, २२५ और विसेंट स्मिथ ने बुन्देलखण्ड लिंग्विस्टिक सर्वे आव इण्डिया, भाग ९, १, पृ० ५०२ में भी आल्हखण्ड के कुछ भागों का संग्रह किया था। इलियट के अनुरोध पर डब्ल्यू० वाटरफील्ड ने उनके द्वारा संग्रहीत आल्हखण्ड का अंग्रेजी अनुवाद किया था, जिसका सम्पादन ग्रियर्सन ने १९२३ ई० में किया। वाटरफील्डकृत अनुवाद "दि नाइन लाख चेन" अथवा "दि मेरी फ्यूड" के नाम से कलकत्ता-रिव्यू में सन १८७५-७६ ई० में प्रकाशित हुआ था। इस रचना के आल्हखण्ड नाम से ऐसा आभास होता है कि आल्हा सम्बंधित ये वीरगीत जगनिककृत उस बड़े काव्य के एक खण्ड के अन्तर्गत थे जो चन्देलों की वीरता के वर्णन में लिखा गया था।

## आल्हखण्ड जनसमूह की निधि
साहित्य के रूप में न रहने पर भी जनता के कण्ठ में जगनिक के संगीत की वीर दर्पपूर्ण ध्वनि अनेक बल खाती हुई अब तक चली आ रही है। इतने लम्बे अन्तराल में देश और काल के अनुसार आल्हखण्ड के कथानक और भाषा में बहुत कुछ परिवर्तन हो गया है। आल्हा में अब तक अनेक नए हथियारों, देशों व जातियों के नाम भी सम्मिलित हो गए हैं जो जगनिक के समय अस्तित्त्व में ही नहीं थे। आल्हा में पुनरुक्ति की भरमार है। विभिन्न युद्धों में एक ही तरह के वर्णन मिलते हैं। अनेक स्थलों पर कथा में शैथिल्य और अत्युक्तिपूर्ण वर्णनों की अधिकता है।

आल्हखण्ड पृथ्वीराज रासो के महोबा-खण्ड की कथा से समानता रखते हुए भी एक स्वतंत्र रचना है। मौखिक परंपरा के कारण इसमें दोषों तथा परिवर्तनों का समावेश हो गया है। आल्हखण्ड में वीरत्व की मनोरम गाथा है जिसमें उत्साह और गौरव की मर्यादा सुन्दर रूप से निबाही गई है। इसने जनता की सुप्त भावनाओं को सदैव गौरव के गर्व से सजीव रखा है। आल्हखण्ड जनसमूह की निधि है।

## सन्दर्भ


## इन्हें भी देखें
*आल्हा
*आल्हा (गायन)
*आल्हा-ऊदल

## बाहरी कड़ियाँ
*हिन्दी साहित्य में रासो काव्य परम्परा

श्रेणी:आदिकालीन हिंदी साहित्य
श्रेणी:आदिकालीन महाकाव्य
श्रेणी:वीरगाथा
श्रेणी:रासो काव्य
श्रेणी:हिन्दी विकि डीवीडी परियोजना
बॉलहम स्टेशन

**बॉलहम स्टेशन** लंदन अंडरग्राउंड और नैश्नल रेल स्टेशनों के उन स्टेशनों को कहते हैं जो दक्षिण लंदन, इंग्लैंड के बॉलहम क्षेत्र में स्थित हैं। यह स्टेशन वैंड्स्वर्थ के लंदन बरो में ए२४ बॉलहम हाई रोड पर स्थित है। यह ट्रैवलकार्ड अंचल ३ में है। स्टेशन १९२६ में खोला गया था

## चित्र दीर्घा

Image:Balham station entrance north side.JPG|ट्यूब स्टेशन प्रवेश, पश्चिमी किनारा।
image:Balham station Northern line roundel.JPG|उत्तरी पंक्ति प्लेटफ़ार्म पर गोलाकार।
image:Balham station Northern line northbound look north.JPG|उत्तरोन्मुखी उत्तरी पंक्ति प्लेटफ़ार्म, उत्तर दिशा की ओर।


## बाहरी कड़ियाँ
* रेलगाड़ी समयसारिणी और स्टेशन की जानकारी, नैश्नल रेल पर
नरपति नाल्ह

**नरपति नाल्ह** पुरानी पश्चमी राजस्थानी की सुप्रसिद्ध रचना "वीसलदेव रासो" के कवि हैं। इस रचना में उन्होंने स्वयं को कहीं "नरपति" लिखा है और कहीं "नाल्ह"। सम्भव है कि नरपति उनकी उपाधि रही हो और "नाल्ह" उनका नाम हो। उनके जीवन से जुड़ी अधिकांश बातें जैसे कि उनका समय कब का है और वे कहाँ के निवासी थे, आदि अज्ञात हैं। "बीसलदेव रासो" की रचना चौदहवीं शती विक्रमीय की मानी जाती है। इसलिए नरपति नाल्ह का समय भी इसी के आस-पास का माना जा सकता है। वीसलदेव रासो अपभ्रंश हिंदी में लिखी मानी जाती है।

श्रेणी:आदिकालीन हिंदी साहित्यकार
साधारण चिकित्सक

*यह शब्द [[चिकित्सा]] में काफी प्रयुक्त होता है, यदि आप इसका सटीक अर्थ जानते है तो पृष्ठ को संपादित करने में संकोच ना करें (याद रखें - पृष्ठ को संपादित करने के लिये रजिस्टर करना आवश्यक नहीं है)। दिया गया प्रारूप सिर्फ दिशा निर्देशन के लिये हैं, आप इसमें अपने अनुसार फेर-बदल कर सकते हैं।*

श्रेणी:चिकित्सा पद्धति
नैश्नल रेल

अंगूठाकार|दाएँ|180px|नैश्नल रेल का प्रतीक-चिह्न
**नैश्नल रेल** रेलगाड़ी संचालन समवाय संघ (*एसोसिएशन ऑफ़ ट्रेन ऑपरेटिंग कंपनीस (एटीओसी)*) के लिए प्रयुक्त किया जाने वाला शीर्षक है। एटीओसी एक अनिगमित संघ है जिसकी सदस्यता में ग्रेट ब्रिटेन की वे कंपनियां हैं जो अब यात्री रेल सेवाओं का संचालन करते हैं जो पहले *ब्रिटिश रेलवे बोर्ड (बीआरबी)* द्वारा संचालित था (१९६५ के बाद से बोर्ड ने *ब्रिटिश रेल* शीर्षक का उपयोग किया)। बीआरबी एक वैधानिक निगम है जो यातायात अधिनियम (*ट्रांसपोर्ट एक्ट*) १९६२ के अंतर्गत बनाया गया। तबसे इसे बीआर रेसिडुअरी लि. पुनर्नामित किया जा चुका है जिसे अभी तक समाप्य किया जाना बाकी है।

## बाहरी कड़ियाँ
* नैश्नल रेल जालस्थल
आन्तरिक चिकित्सा

**आंतरिक चिकित्सा** , जिसे राष्ट्रमंडल देशों में सामान्य चिकित्सा के रूप में भी जाना जाता है , वयस्कों में रोगों की रोकथाम, निदान और उपचार पर केंद्रित चिकित्सकों के लिए एक चिकित्सा विशेषज्ञता है। इसका नाम "आंतरिक अंगों के रोगों के उपचार" से लिया गया है। आंतरिक चिकित्सा के चिकित्सकों को उत्तरी अमेरिका में इंटर्निस्ट और ब्रिटेन तथा अधिकांश राष्ट्रमंडल देशों में चिकित्सक कहा जाता है । इंटर्निस्ट के पास अविभेदित या बहु-प्रणाली रोग प्रक्रियाओं वाले रोगियों के प्रबंधन में विशेष कौशल होते हैं । वे अस्पताल में भर्ती ( अंदरूनी रोगी ) और चलित (बाह्य रोगी) दोनों प्रकार के रोगियों की देखभाल करते हैं और अक्सर शिक्षण और अनुसंधान में महत्वपूर्ण योगदान देते हैं। इंटर्निस्ट योग्य चिकित्सक होते हैं जिन्होंने आंतरिक चिकित्सा में स्नातकोत्तर प्रशिक्षण प्राप्त किया होता है, और उन्हें " इंटर्न " के साथ भ्रमित नहीं होना चाहिए, यह शब्द आमतौर पर ऐसे चिकित्सक के लिए उपयोग किया जाता है जिसने चिकित्सा की डिग्री प्राप्त कर ली है , लेकिन उसके पास अभी तक बिना देखरेख के चिकित्सा का अभ्यास करने का लाइसेंस नहीं है।

संयुक्त राज्य अमेरिका और राष्ट्रमंडल देशों में, आंतरिक चिकित्सा और पारिवारिक चिकित्सा के बीच अक्सर भ्रम की स्थिति होती है, और लोग गलती से उन्हें समान मानते हैं।

इंटर्निस्ट मुख्यतः अस्पतालों में काम करते हैं, क्योंकि उनके मरीज अक्सर गंभीर रूप से बीमार होते हैं या उन्हें व्यापक चिकित्सा परीक्षणों की आवश्यकता होती है । इंटर्निस्ट अक्सर विशेष अंगों या अंग प्रणालियों को प्रभावित करने वाली बीमारियों में उप- विशेषज्ञता रखते हैं। प्रमाणन प्रक्रिया और उपलब्ध उप-विशेषज्ञताएँ विभिन्न देशों में भिन्न हो सकती हैं।

इसके अतिरिक्त, आंतरिक चिकित्सा को नैदानिक ​​फार्मेसी और पशु चिकित्सा के अंतर्गत एक विशेषता के रूप में मान्यता प्राप्त है।

## सन्दर्भ

श्रेणी:चिकित्सा पद्धति
स्नायुशास्त्र

right|thumb|300px|ऊपरी प्रेरक तंत्रिकाणु (Upper motor neuron)
**तंत्रिकाविज्ञान** या **स्नायुशास्त्र** (Neurology) तंत्रिका तंत्र के रोगों से सम्बन्धित चिकित्सकिय विशेषज्ञा का क्षेत्र है। इसके संगत शल्यक्रिया का क्षेत्र स्नायुशल्यक्रिया (neurosurgery) कहलाती है।

## स्नायु रोग
स्नायु (नसें या तंत्रिकाएं) सिर्फ शरीर की संवेदनाओं की वाहक नहीं होतीं वरन मस्तिष्क का महत्त्वपूर्ण भाग भी होती हैं। नसों के रोगियों की संख्या बढ़ती ही जा रही है। अत्यधिक कामुकता के कारण जहाँ जवानी में भी स्नायु दौर्बल्य जैसे रोग हो सकते हैं, वहीं चोंट लगने से ब्रेन हैमरेज व अचेतावस्था भी आ सकती है। मिरगी, सिरदर्द व सायिटिका दर्द आदि रोग स्नायु (नसों) के रोग ही हैं।

## इन्हें भी देखें
* स्नायु रोगों की सूची
* तंत्रिका विज्ञान (न्यूरोसाइंस)
* स्नायुशल्यक्रिया (न्यूरोसर्जरी)

## बाहरी कड़ियाँ

*
श्रेणी:चिकित्सा पद्धति
कवित्त रत्नाकर

***कवित्त रत्नाकर*** रीतिकालीन कवि सेनापति द्वारा लिखा गया प्रसिद्ध ग्रंथ है। 'कवित्त रत्नाकर' में 394 छंद हैं।सेनापति अनूपशहर के रहने वाले कान्यकुब्ज ब्राह्मण थे। इनके पिता का नाम 'गंगाधार', पितामह का 'परशुराम' और गुरु जी का नाम 'हीरामणि दीक्षित' था। सेनापति का जन्मकाल संवत 1646 के आसपास माना जाता है।

## बाहरी कड़ियाँ
* कवित्त रत्नाकर

## सन्दर्भ

श्रेणी:रीतिकालीन साहित्य
अर्बुदविज्ञान

**अर्बुदविज्ञान** (Oncology) आयुर्विज्ञान की वह शाखा है जो कैंसर से संबंधित है।

अर्बुदविज्ञान में -

* किसी व्यक्ति के शरीर में किसी भी प्रकार के कैंसर का निदान (रोगनिर्णय)
* चिकित्सा (अर्थात शल्यचिकित्सा, रसायनचिकित्सा, रेडियोचिकित्सा आदि)
* कैंसर रोगियों के ठीक होने के बाद अनुपरीक्षण (Follow-up)
* अंत्य दुर्दमता (terminal malignancies) वाले कैंसर रोगियों की प्रशामक चिकित्सा (Palliative care)
* कैंसर चिकित्सा से संबन्धित नैतिक प्रश्न
* संरक्षण (Screening) कार्य:
: ताकि अन्य लोगों को कैंसर न पकड़े, या
: कैंसर रोगियों के संबन्धियों को कैंसर से बचाना (उस प्रकार के कैंसरों में जिनके बारे में मान्यता है कि वे वंशानुगत होते हैं ; जैसे स्तन का कैंसर)

## बाहरी कड़ियाँ
* Quackwatch guide to alternative cancer therapies
* Oncowiki: A Wiki based repository of Cancer Chemotherapy Regimens
* NYU Interventional Oncology

श्रेणी:आयुर्विज्ञान
रिउम्याटोलोजी

**रुमेटोलॉजी** (ग्रीक ῥεῦμα, rheûma, फ्लोइंग करंट) आमवाती रोगों के निदान और उपचार के लिए समर्पित दवा की एक शाखा है।  रुमेटोलॉजी में औपचारिक प्रशिक्षण प्राप्त करने वाले चिकित्सकों को रुमेटोलॉजिस्ट कहा जाता है।  रुमेटोलॉजिस्ट मुख्य रूप से मस्कुलोस्केलेटल सिस्टम, कोमल ऊतकों, ऑटोइम्यून रोगों, वास्कुलिटाइड्स और विरासत में मिले संयोजी ऊतक विकारों के प्रतिरक्षा-मध्यस्थता विकारों से निपटते हैं।

इनमें से कई बीमारियों को अब प्रतिरक्षा प्रणाली के विकार के रूप में जाना जाता है।  रुमेटोलॉजी को मेडिकल इम्यूनोलॉजी का अध्ययन और अभ्यास माना जाता है।

2000 के दशक की शुरुआत में, बायोफार्मास्युटिकल्स (जिसमें टीएनएफ-अल्फा के अवरोधक, कुछ इंटरल्यूकिन और जेएके-एसटीएटी सिग्नलिंग मार्ग शामिल हैं) को देखभाल के मानकों में शामिल करना आधुनिक रुमेटोलॉजी में सर्वोपरि विकासों में से एक है।
## संंदर्भ
श्रेणी:चिकित्सा पद्धति
रघुनाथ भट्ट गोस्वामी

**श्री रघुनाथ भट्ट गोस्वामी**, वृंदावन में चैतन्य महाप्रभु द्वारा भेजे गए छः षण्गोस्वामी में से एक थे। ये सदा हरे कृष्ण का अन्वरत जाप करते रहते थे और श्रीमद भागवत का पाठ नियम से करते थे। राधा कुण्ड के तट पर निवास करते हुए, प्रतिदिन भागवत का मीठा पाठ स्थानीय लोगों को सुनाते थे और इतने भावविभोर हो जाते थे, कि उनके प्रेमाश्रुओं से भागवत के पन्ने भी भीग जाते थे। इन्होंने कभी किसी की आलोचना नहीं की। इनका मानना था, कि सभी वैष्णव अपनी ओर से श्री कृष्ण की सेवा में लगे हैं, अतएव हमें उनकी गलतियों को ना देखकर अपनी भूलों का सुधार करना चाहिए। इनकी प्रेरणा से एक धनी भक्त ने वृंदावन में राधा-गोविंद का मंदिर निर्माण करवाया था। 

## सन्दर्भ
* श्री चैतन्य चरितामृतम, आदि-लीला, १०१.१५२-१५८
* रघुनाथ भट्ट गोस्वामी राधाकुण्ड.कॉम पर

श्रेणी:षण्गोस्वामी
रघुनाथ दास गोस्वामी

**श्री रघुनाथ दास गोस्वामी**, वृंदावन में चैतन्य महाप्रभु द्वारा भेजे गए छः षण्गोस्वामी में से एक थे। इन्होंने युवा आयु में ही गृहस्थी का त्याग किया और गौरांग के साथ हो लिए थे। ये चैतन्य के सचिव स्वरूप दामोदर के निजी सहायक रहे। उनके संग ही इन्होंने गौरांग के पृथ्वी पर अंतिम दिनों में दर्शन भी किये। गौरांग के देहत्याग उपरांत ये वृंदावन चले आए, व सनातन गोस्वामी व रूप गोस्वामी के साथ अत्यंत सादगी के साथ भग्वन्नाम का जाप करते रहे, व चैतन्य की शिक्षाओं का प्रचार किया। इनके दीक्षा गुरु थे यदुनंदन आचार्य।

## सन्दर्भ
* श्री चैतन्य चरितामृतम, आदि-लीला, १०.९१-१०३ एवं अंत्य-लीला अध्याय ६
* रघुनाथ दास गोस्वामी राधाकुण्ड.कॉम पर

श्रेणी:षण्गोस्वामी
जीव गोस्वामी

right|thumb|300px|जीव गोस्वामी की प्रतिमा
**श्री जीव गोस्वामी** (१५१३-१५९८), वृंदावन में चैतन्य महाप्रभु द्वारा भेजे गए छः षण्गोस्वामी में से एक थे। उनकी गणना गौड़ीय सम्प्रदाय के सबसे महान दार्शनिकों एवं सन्तों में होती है। उन्होने भक्ति योग, वैष्णव वेदान्त आदि पर अनेकों ग्रंथों की रचना की। वे दो महान सन्तों रूप गोस्वामी एवं सनातन गोस्वामी के भतीजे थे। 

इनका जन्म श्री वल्लभ अनुपम के यहां १५३३ ई० (तद.१४५५ शक. भाद्रपद शुक्ल द्वादशी को हुआ था। श्री सनातन गोस्वामी, श्री रूप गोस्वामी तथा श्री वल्लभ, ये तीनों भाई नवाब हुसैन शाह के दरबार में उच्च पदासीन थे। इन तीनों में से एक के ही संतान थी, श्री जीव गोस्वामी। बादशाह की सेवाओं के बदले इन लोगों को अच्छा भुगतान होता था, जिसके कारण इनका जीवन अत्यंत सुखमय था। और इनके एकमात्र पुत्र के लिए किसी वस्तु की कमी न थी। श्री जीव के चेहरे पर सुवर्ण आभा थी, इनकी आंखें कमल के समान थीं, व इनके अंग-प्रत्यंग में चमक निकलती थी।

श्री गौर सुदर्शन के रामकेली आने पर श्री जीव को उनके दर्शन हुए, जबकि तब जीव एक छोटे बालक ही थे। तब महाप्रभु ने इनके बारे में भविष्यवाणी की कि यह बालक भविष्य में गौड़ीय संप्रदाय का प्रचारक व गुरु बनेगा। बाद में इनके पिता व चाचाओं ने महाप्रभु के सेवार्थ इनको परिवार में छोड़कर प्रस्थान किया। 

इन्हें जब भी उनकी या गौरांग के चरणों की स्मृति होती थी, ये मूर्छित हो जाते थे। बाद में लोगों के सुझाव पर ये नवद्वीप में मायापुर पहुंचे व श्रीनिवास पंडित के यहां, नित्यानंद प्रभु से भेंट की। फिर वे दोनों शची माता से भी मिले। फिर नित्य जी के आदेशानुसार इन्होंने काशी को प्रस्थान किया। वहां श्री रूप गोस्वामी ने इन्हें श्रीमद्भाग्वत का पाठ कराया। और अन्ततः ये वृंदावन पहुंचे। वहां इन्होंने एक मंदिर भी बनवाया।

१५४० शक शुक्ल तृतीया को ८५ वर्ष की आयु में इन्होंने देह त्यागी।

## सन्दर्भ
* श्री चैतन्य चरितामृतम, आदि-लीला, १०.८५

## बाहरी कडियाँ
* गौड़ीय संप्रदाय के स्तंभ जीव गोस्वामी
* जीव गोस्वामी राधाकुण्ड.कॉम पर
* Srila Jiva Goswami at Radha-Damodar Mandir (radhadamodarmandir.com)
* Jiva Goswami (bio) (krishna.com)
* Srila Jiva Goswami (radhakunda.com)
* Gaudiya Grantha Mandira (Sanskrit Texts)

श्रेणी:षण्गोस्वामी
श्रेणी:भक्ति आंदोलन
श्रेणी:गौड़ीय सम्प्रदाय
श्रेणी:मध्यकालीन संस्कृत वैयाकरण
राधा दामोदर मंदिर

**श्री राधा दामोदर मंदिर** उत्तर प्रदेश के वृन्दावन में स्थित एक प्रसिद्ध हिंदू मंदिर है, जो राधा और कृष्ण को समर्पित है। मंदिर में कृष्ण की पूजा 'दामोदर' रूप में राधा के साथ की जाती है। यह गौड़ीय वैष्णव संप्रदाय से संबंधित है और वृंदावन के सात गोस्वामी मंदिरों में से एक है। मंदिर की स्थापना जीव गोस्वामी द्वारा 1542 ईस्वी में की गई थी।

## इतिहास
इस मंदिर की स्थापना संवत 1599 (ई. सन् 1543) में श्रीरूप गोस्वामी द्वारा माघ शुक्ल दशमी को की गई थी। उन्होंने श्री राधा दामोदर के विग्रहों की प्रतिष्ठा कर उनकी सेवा जीव गोस्वामी को सौंपी थी।

1670 ईस्वी में मुगल सम्राट औरंगज़ेब के आक्रमण के दौरान मंदिर की मूल मूर्तियाँ कुछ समय के लिए जयपुर ले जाई गईं। बाद में, 1739 में उन्हें पुनः वृंदावन लाकर स्थापित किया गया। मंदिर में सेवा कार्य जीव गोस्वामी के उत्तराधिकारी कृष्णदास के वंशजों द्वारा आज भी किया जा रहा है।

## धार्मिक परंपरा और महत्त्व
मंदिर परिसर की परिक्रमा को गोवर्धन पर्वत की परिक्रमा के समकक्ष माना जाता है। परंपरागत मान्यता के अनुसार, मंदिर की चार परिक्रमा करने से गोवर्धन की सात कोस (लगभग 21–25 किमी) की परिक्रमा का पुण्य प्राप्त होता है।

ऐसा माना जाता है कि सनातन गोस्वामी को वृद्धावस्था में जब गिरिराज परिक्रमा कठिन होने लगी, तब कृष्ण ने उन्हें एक विशेष गोवर्धन शिला प्रदान की थी, जिसमें चरण चिन्ह, गाय के खुर, बांसुरी और लकुटिया के चिन्ह अंकित थे। तब से यह शिला मंदिर में प्रतिष्ठित है और उसकी परिक्रमा की परंपरा चलन में है।

## प्रमुख विग्रह
मंदिर में राधा दामोदर के अतिरिक्त गोवर्धन शिला, राधा वृंदावनचंद्र, राधा माधव, गौर निताई और जगन्नाथ के विग्रह भी प्रतिष्ठित हैं।

## संतों से संबंध
मंदिर परिसर में रूप गोस्वामी, जीव गोस्वामी और कृष्णदास कविराज गोस्वामी की समाधियाँ स्थित हैं। इसके अतिरिक्त, इस्कॉन के संस्थापक ए. सी. भक्तिवेदांत स्वामी प्रभुपाद ने यहाँ वर्षों तक साधना की और मंदिर में उनकी प्रतिमा भी स्थापित है।

## दर्शन समय
* **प्रातःकाल** – 4:30 AM से 1:00 PM  
* **सायंकाल** – 4:30 PM से 9:00 PM

## चित्र दीर्घा

File:Radha Damodar temple in Vrindavan.jpg|राधा दामोदर मंदिर का बाहरी दृश्य
File:Banke bihari (456).JPG|गोवर्धन शिला
File:Banke bihari (454).JPG|राधा दामोदर विग्रह


## यह भी देखें
* राधा कुंड
* गोवर्धन
* राधा रमण मंदिर
* राधा मदन मोहन मंदिर
* राधा वल्लभ मंदिर
* निधिवन, वृंदावन
* कुसुम सरोवर

## संदर्भ

## बाहरी कड़ियाँ
* आधिकारिक वेबसाइट